हिन्दी समर्थन युक्त मोबाइल फोनों की सूची

मोबाइल फोन आजकल हर व्यक्ति की आवश्यकता बन चुका है। इण्टरनेट पर हिन्दी के प्रयोक्ता ऐसा फोन चाहते हैं जिससे कि वे अपने फोन पर भी हिन्दी का प्रयोग कर सकें जिसमें कि हिन्दी साइटों की सर्फिंग, ईमेल, गपशप, ब्लॉगिंग, ट्विटिंग आदि शामिल हैं। आजकल मोबाइल फोनों में हिन्दी भाषा का समर्थन बढ़ता जा रहा है। विभिन्न कम्पनियाँ हिन्दी समर्थन युक्त हैण्डसैट ला रही हैं। लेकिन अक्सर इस बारे भ्रम रहता है कि फोन में हिन्दी समर्थन है कि नहीं। इस बारे में जानकारी प्रदान करने हेतु यह सूची बनाई गई है।

आंशिक प्रदर्शन से अर्थ है कि फोन में हिन्दी दिखती तो है परन्तु सही रूप से नहीं। मात्रायें तथा संयुक्ताक्षर बिखरे हुये से दिखते हैं। इसका कारण है कि फोन में हिन्दी फॉण्ट तो होता है परन्तु फोन का कॉम्पलैक्स स्क्रिप्ट लेआउट इंजन हिन्दी का समर्थन नहीं करता अर्थात देवनागरी को सही तरीके से रॅण्डर नहीं करता। ऐसे फोनो में कुछ सॉफ्टवेयरों में हिन्दी सही रूप से दिख सकती है जो कि फोन की बजाय अपना हिन्दी फॉण्ट इंजन प्रयोग करते हों।

नोट 
 नोकिया के ई सीरीज वाले सैटों (जो कि S60 v3 प्रचालन तन्त्र युक्त हैं) में पूर्ण हिन्दी प्रदर्शन है परन्तु हिन्दी टंकण समर्थन नहीं।
 नोकिया के S60 v5 प्रचालन तन्त्र वाले सभी सैटों जो कि अधिकतर टचस्क्रीन हैं, में आंशिक हिन्दी प्रदर्शन है अर्थात हिन्दी टूटी-फूटी दिखती है, केवल ऑपेरा मोबाइल में सही पढ़ी जा सकती है, हिन्दी टंकण समर्थन नहीं है।
 अभी तक केवल ऍलजी जीऍस २९० ऐसा ज्ञात सैट है जिसमें हिन्दी का इनस्क्रिप्ट वर्चुअल कीपैड पहले से अन्तर्निर्मित है।
 विण्डोज मोबाइल के संस्करण ५.०, ६.० तथा ६.१ वाले स्मार्टफोनों में आयरॉन्स हिन्दी सपोर्ट नामक टूल इंस्टाल कर हिन्दी इनस्क्रिप्ट वर्चुअल कीपैड उपलब्ध हो जाता है। परन्तु यह टूल इसके नये संस्करणों ६.५ तथा ७ हेतु उपलब्ध नहीं है।
 विनकॉम का विनकॉम वाइ ४५ पहला फोन है जिसमें हिन्दी इनस्क्रिप्ट का भौतिक कीपैड है।
 नोकिया सी३ नोकिया का पहला फोन है जिसमें हिन्दी इनस्क्रिप्ट का भौतिक कीपैड आया।

सन्दर्भ

इन्हें भी देखें 
 मोबाइल फोन में हिन्दी समर्थन
 टचनागरी:

बाहरी कड़ियाँ 
 List of Hindi (Unicode) supported Mobile Devices

नोकिया के मोबाइल फ़ोन
हिन्दी कम्प्यूटिंग